**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**2018 թվականի \_\_\_\_\_\_\_\_\_\_\_\_\_\_\_\_\_\_\_\_\_ N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՕԳՈՍՏՈՍԻ 3-Ի N 940-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**----------------------------------------------------------------------------------------------------------------------------**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 1-ին հոդվածի 2-րդ մասը և 34-րդ հոդվածը՝ Հայաստանի Հանրապետության կառավարությունը ***որոշում է***.

1. Հայաստանի Հանրապետության կառավարության 2017 թվականի օգոստոսի 3-ի «Օշական» մանկական վերականգնողական կենտրոն» և «Հատուկ պոլիկլինիկա» փակ բաժնետիրական ընկերությունները լուծարելու մասին» Հայաստանի Հանրապետության կառավարության N 940-Ա որոշման (այսուհետ՝ Որոշում) 4-րդ կետի 2-րդ ենթակետը շարադրել հետևյալ խմբագրությամբ՝

«2) պարտատերերի պահանջների բավարարումից հետո մնացած գույքի առկայության դեպքում «Օշական» մանկական վերականգնողական կենտրոն» փակ բաժնետիրական ընկերության գույքը անհատույց հանձնվում է Հայաստանի Հանրապետության տնտեսական զարգացման և ներդրումների նախարարության ենթակայության պետական գույքի կառավարման կոմիտեին, իսկ «Հատուկ պոլիկլինիկա» փակ բաժնետիրական ընկերության գույքը անհատույց հանձնվում է Հայաստանի Հանրապետության առողջապահության նախարարությանը»:

2. Որոշման մեջ լրացնել 5-րդ կետ՝ հետևյալ բովանդակությամբ.

«5. Հայաստանի Հանրապետության առողջապահության նախարարին՝

1) սույն որոշման 4-րդ կետի 2-րդ ենթակետով սահմանված գույքը Հայաստանի Հանրապետության առողջապահության նախարարությանը հանձնելուց հետո 3-ամսյա ժամկետում առանձնացնել և խոտանել ոչ պիտանի գույքը,

2) սույն կետի 1-ին ենթակետով սահմանված աշխատանքների ավարտից հետո 2-շաբաթյա ժամկետում մնացած գույքն անհատույց՝ նվիրատվության պայմանագրի հիման վրա հանձնել «Հոգեկան առողջության պահպանման ազգային կենտրոն» փակ բաժնետիրական ընկերությանը:»:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՕԳՈՍՏՈՍԻ 3-Ի N 940-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Անհրաժեշտությունը**

Սույն որոշման նախագծի ընդունումը պայմանավորված է «Հատուկ պոլիկլինիկա» փակ բաժնետիրական ընկերության լուծարումից հետո մնացած գույքի արդյունավետ տնօրինումը կազմակերպելու անհրաժեշտությամբ:

**2.Ընթացիկ իրավիճակը և խնդիրները**

ՀՀ կառավարության 2017թ. օգոստոսի 3-ի թիվ 940-Ա որոշմամբ ՀՀ առողջապահության նախարարության համակարգում գործող «Հատուկ պոլիկլինիկա» ՓԲԸ-ն գտնվում է լուծարման գործընթացում: Ընկերության լուծարման աշխատանքները կազմակերպելու նպատակով ՀՀ կառավարությանն առընթեր պետական գույքի կառավարման վարչության պետի հրամանով ստեղծվել է լուծարման հանձնաժողով:

Վերը նշված որոշման 3-րդ կետի պահանջները կատարելու նպատակով ՀՀ առողջապահության նախարարության 13.09.2017թ. թիվ 2700-Ա հրամանով ստեղծված հանձնաժողովը ընկերությունում իրականացրել է գույքագրում և գույքն ու համապատասխան փաստաթղթերը հանձնել է լուծարման հանձնաժողովին:

ՀՀ կառավարության 2017թ. օգոստոսի 3-ի թիվ 940-Ա որոշման 4-րդ կետի համաձայն պարտատերերի պահանջների բավարարումից հետո մնացած գույքը, որը հիմնականում իրենից ներկայացնում է առողջապահության ոլորտում օգտագործվող սարքավորումներ և շրջանառու միջոցներ, պետք է հանձնվեր ՀՀ կառավարությանն առընթեր պետական գույքի կառավարման վարչությանը:

Հաշվի առնելով, որ «Հատուկ պոլիկլինիկա» ՓԲԸ-ի լուծարման գործընթացը մտել է ավարտական փուլ, ընկերության պարտատերերի պահանջների բավարարումից հետո մնացած գույքի հետագա տնօրինումն առավել արդյունավետ կազմակերպելու նպատակով, ՀՀ կառավարությանն առընթեր պետական գույքի կառավարման վարչությունը 15.11.2017թ. թիվ 01/14.24/7140-17 գրությամբ առաջարկել էր ընկերության լուծարումից հետո մնացած գույքը հանձնել ՀՀ առողջապահության նախարարությանը՝ փոփոխություն կատարելով Որոշման մեջ:

ՀՀ առողջապահության նախարարությունը 27.11.2017թ. թիվ ԼԱ/11.21/14682-17 պատասխան գրությամբ առաջարկել է ընկերության գույքը հանձնել մարզպետարանների ենթակայության բժշկական օգնության և սպասարկում իրականացնող կազմակերպություններին:

Սակայն, հաշվի առնելով, որ առողջապահության ոլորտի պետական քաղաքականությունը մշակվում և համակարգվում է ՀՀ առողջապահության նախարարության կողմից, ընկերության լուծարումից հետո մնացած գույքի արդյունավետ տնօրինման նպատակով առավել նպատակահարմար է գտնվել այն հանձնել ՀՀ առողջապահության նախարարությանը:

Նկատի ունենալով, որ լուծարումից հետո մնացած գույքը առողջապահության ոլորտում օգտագործվող սարքավորումներ և շրջանառու միջոցներ են, ՀՀ առողջապահության նախարարությունը, իր հերթին, նպատակահարմար է համարում, որ նշված գույքը հանձնվի ՀՀ առողջապահության նախարարության «Հոգեկան առողջության պահպանման ազգային կենտրոն» փակ բաժնետիրական ընկերությանը՝ Ընկերության հետ կնքելով գույքի նվիրատվության պայմանագիր:

**3.Նախագծի մշակման գործընթացում ներգրավված ինստիտուտները և անձինք**

Իրավական ակտի նախագծի մշակումն իրականացվել է Հայաստանի Հանրապետության առողջապահության նախարարության աշխատակազմի իրավաբանական վարչության կողմից:

**4. Կարգավորման նպատակը և ակնկալվող արդյունքը**

Նախագծի ընդունման արդյունքում ակնկալվում է «Հատուկ պոլիկլինիկա» ՓԲԸ-ի լուծարումից հետո մնացած գույքը հանձնել ՀՀ առողջապահության նախարարության «Հոգեկան առողջության պահպանման ազգային կենտրոն» փակ բաժնետիրական ընկերությանը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՕԳՈՍՏՈՍԻ 3-Ի N 940-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԴԵՊՔՈՒՄ ՀՀ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԿԱՄ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2017 թվականի օգոստոսի 3-ի N 940-Ա որոշման մեջ փոփոխություն և լրացում կատարելու մասին» Հայաստանի Հանրապետության կառավարության որոշման նախագծի ընդունման դեպքում պետական բյուջեում ծախսերի կամ եկամուտների էական ավելացումներ կամ նվազեցումներ չեն սպասվում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՕԳՈՍՏՈՍԻ 3-Ի N 940-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԴԵՊՔՈՒՄ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ**

**ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության կառավարության 2017 թվականի օգոստոսի 3-ի N 940-Ա որոշման մեջ փոփոխություն և լրացում կատարելու մասին» Հայաստանի Հանրապետության կառավարության որոշման ընդունման դեպքում այլ իրավական ակտերում լրացումներ կամ փոփոխություններ կատարելու անհրաժեշտություն չկա: